РЕПУБЛИКА БЪЛГАРИЯ

**СТОПАНСКА АКАДЕМИЯ “Д. А. ЦЕНОВ” – СВИЩОВ**

|  |  |
| --- | --- |
| Факултет“СТОПАНСКА ОТЧЕТНОСТ” | Катедра  “СЧЕТОВОДНА ОТЧЕТНОСТ” |
|  |  |
| **Утвърждавам:** |  |
| Декан: …...…………….............................  (проф. д-р Атанас Атанасов) | Приета от ФС, Протокол № 10 от 15.06.2021 г. Приета от КС, Протокол № 17 от 01.06.2021 г. |
| **УЧЕБНА ПРОГРАМА**  **на** | |
| Учебна дисциплина“Банково счетоводство ” | |
| **Код на дисциплината: ФСО-КСО-М-302**  **Брой кредити по учебен план: (6)** | |
| Образователно-квалификационна степен: МАГИСТЪР | Код на документа:УД/УПР-ФСО-КСО-М-302 |
| Форма на обучение: РЕДОВНА/ЗАДОЧНА/ДИСТАНЦИОННА Език: БЪЛГАРСКИ | Версия:v.02/2021 |

**І. ОРГАНИЗАЦИЯ НА ОБУЧЕНИЕТО**

**Часове учебна заетост (семестър с продължителност 14 седмици)**

***Таблица № 1***

|  |  |  |  |
| --- | --- | --- | --- |
| **Учебна заетост**  **/аудиторна и извънаудиторна/** | **Редовна форма на обучение** | **Задочна форма на обучение** | **Дистанционна форма на обучение** |
| **1. Аудиторна заетост (АЗ)** | **56** | **28** | **56** |
| 1.1. Лекции | 42 | 21 | 42 |
| 1.2. Семинарни занятия | 14 | 7 | 14 |
| **2. Извънаудиторна заетост (ИАЗ)** | **94** | **122** | **94** |
| 2.1.Самостоятелна работа | 47 | 61 | 47 |
| 2.2. Академични задания | 47 | 61 | 47 |
| 2.2.1. Курсови разработки и проекти | 27 | 31 | 20 |
| 2.2.2. Есета/доклади | 0 | 0 | 0 |
| 2.2.3. Казуси и делови игри | 0 | 0 | 0 |
| 2.2.4. Онлайн тестови и изпитни модули | 20 | 30 | 27 |
| **Всичко:** | **150** | **150** | **150** |

**Схема за формиране на крайната оценка по дисциплина**

***Таблица № 2***

|  |  |  |  |
| --- | --- | --- | --- |
| **Критерий** | **Тежест на критерия** | | |
| **Редовна форма на обучение** | **Задочна форма на обучение** | **Дистанционна форма на обучение** |
| **1. Изпълнение на ангажименти през семестъра, в т.ч.:** | **60%** | **60%** | **60%** |
| * 1. Посещение на учебни занятия   *(% от комплексната оценка)* | 10% | 10% | 0% |
| 1.2. Семестриални контролни  *(% от комплексната оценка)* | 20% | 20% | 30% |
| 1.3. Академични задания  *(% от комплексната оценка)* | 30% | 30% | 30% |
| **2. Семестриален изпит**  *(% от комплексната оценка)*  *Форма на провеждане:*  *Решаване на счетоводни казуси за различни банкови операции, с изискване за съставяне на счетоводните статии във всички, засегнати от стопанската операция, банкови звена.* | **40%** | **40%** | **40%** |
| **Общо за дисциплината** | **100%** | **100%** | **100%** |

**II. Анотация**

**2.1. Цел на курса**

Дисциплината „Банково счетоводство” има за цел да формира у студентите теоретически знания и практически умения в областта на съвременната счетоводна отчетност в банките, съобразени с достиженията на счетоводната наука, националното законодателство и Директивите на Европейския съюз в областта на счетоводството и банковото дело, Международните счетоводни стандарти и изискванията на банковата практика.

Получаваните чрез тази дисциплина знания, умения и компетенции имат значение както за подготовката на счетоводни кадри, които ще се реализират в звената на банковата система, така и за формиране на високо квалифицирани специалисти с широка професионална подготовка.

**2.2. Предварителни изисквания**

Учебният курс е специализиращ за студентите, което предполага те да имат натрупвания от знания по микро- и макроикономика, теория на счетоводството, теория на финансите и търговско право.

**2.3. Използвани методи на преподаване**

***2.3.1 Редовна и задочна форма***

При обучението на студентите се съчетават директните стратегии за преподаване със съвременни индиректни и интерактивни стратегии и методи на преподаване, които поставят студентите в активна позиция и им дават възможност да развиват своето мислене, да вземат решения, да проявява креативност и да работят в екип. Новите знания се поднасят на студентите основно под формата на класически лекции, като се прилагат и съвременни форми за тяхното представяне с използване на мултимедийни презентации. В семинарните занятия студентите решават практически счетоводни казуси, дискутират по поставени по време на лекцията или от ръководителя на семинарните занятия проблеми и ситуационни казуси, работят с нормативни актове и документи, анализират счетоводна информация и изработват конкретни решения. За подобряване на практико-приложните им умения на студентите им се възлага решаването на самостоятелна семестриална курсова работа по дисциплината.

***2.3.2 Дистанционна форма***

По време на присъствените лекции и семинарни занятия се представят мултимедийни презентации по отделни теми и се провеждат дискусии по основни въпроси, проблеми и ситуационни казуси от банковата счетоводна практика.

При осигуряването на учебния процес в дистанционното обучение се използва системата за електронно обучение с отворен код Moodle. Осъществяват се синхронни и асинхронни лекции и консултации с преподавателя. Студентите и преподавателите в курса имат възможност да обсъждат въпроси, свързани с учебното съдържание и провеждането на учебните занятия във форум; да осъществяват комуникация в реално време чрез чат; да използват модули за виртуални класни стаи, които позволяват интегрирането на аудио-визуална комуникация в курса. Текущият контрол на студентите се осъществява чрез решаване на електронни тестове и представяне на курсово задание. Електронните тестове може да включват разнообразни типове въпроси: стандартни, затворени въпроси с един или повече верни отговори; въпроси за попълване на липсваща дума или стойност; въпроси за съпоставяне на двойки думи или части от изречения; въпроси за изчисления при които данните се генерират случайно, предмет на зададени ограничения, и от студента се очаква да изчисли верния отговор, който се проверява срещу въведена от преподавателя формула; въпроси от тип да/не, вярно/невярно; въпроси с кратък отговор, които се проверяват срещу зададен от преподавателя критерий / регулярен израз; въпроси със свободна форма на отговор. Курсовите задания са свързани с решаване на счетоводни казуси от банковата практика, изискващи предварителна самостоятелна работа с нормативни документи и учебна литература и анализиране на счетоводна информация. Студентите предават курсовите си задания в електронен вид като веднага получат потвърждение, че работата им е съхранена в системата, а също така виждат и оценките, поставени на курсовото задание от преподавателя.

**2.4. Очаквани резултати**

След изучаване на дисциплината „Банково счетоводство” студентите ще имат задълбочени знания за:

- същността и ролята на счетоводната отчетност при управлението на банковата дейност и за ефективното функциониране на банковата система;

- методологическите основи на организацията и воденето на счетоводството в банките;

- същността на извършвани от банките операции на кредитния, капиталовия и паричния пазар и при платежното посредничество като отчетни обекти;

- правилата и изискванията при осъществяването на текущия счетоводно-отчетен процес за извършваните от банките стопански операции и представянето на информацията за тях във финансовите им отчети, регламентирани в действащите нормативни актове по счетоводство – Закона за счетоводството, Директивите на ЕС по счетоводство, Международните счетоводни стандарти, както и в други нормативни актове, отнасящи се за дейността на банките като: Закона за БНБ, Закона за кредитните институции, Закона за платежните услуги и платежните системи и свързаните с тях Наредби на БНБ.

Студентите ще имат умения:

- счетоводно да интерпретират извършваните от банките операции на кредитния, капиталовия и паричния пазар и при платежното посредничество като прилагат МСС/МСФО и примерен банков сметкоплан и да представят информацията за тях във финансовия отчет;

- да решават сложни счетоводни казуси от банковата практика като прилагат натрупаните теоретични и практико-приложни знания;

- да систематизират, групират и анализират данните от счетоводната отчетност;

- да използват, създадената от счетоводството на банките информация за подготовка, обосноваване и вземане на управленски решения.

Дисциплината развива у студентите компетенции:

- за самостоятелност и отговорност при обучението;

- да събират, класифицират, оценяват и интерпретират данни от различни източници с цел решаване на конкретни задачи;

- да формулират и излагат свободно идеи, проблеми и решения пред компетентна аудитория;

- да прилагат придобитите знания и умения в нови или непознати условия.

**III. разпространение на дисциплината**

Дисциплината е включена в учебните планове на счетоводните специалности в редица университети в страната и чужбина, сред които:

1. University of Ljubljana, Slovenia, Faculty of Economics

2. Izmir Ekonomi Üniversitesi, Izmir Türkiye

3. California State University, East Bay

4. Финансовый Университет при Правительстве Российской Федерации

5. Университет за национално и световно стопанство

6. Икономически университет Варна

**IV. Учебно съдържание**

|  |  |  |  |  |  |  |
| --- | --- | --- | --- | --- | --- | --- |
| **ТемИ** | **Редовна форма на обучение** | | **Задочна форма на обучение** | | **Дистанционна форма на обучение** | |
| **Л** | **У** | **Л** | **У** | **Л** | **У** |
| **${temi#1}Тема I Характеристика на счетоводството на банките** | 2 | 0 | 1 | 0 | 2 | 0 |
| *Темата включва следните въпроси: 1. Характеристика на банковата дейност като обект на счетоводството 2. Организация на банковата система 3. Особености на счетоводството в банките* |
| **${temi#2}Тема II Отчитане на собствения банков капитал** | 4 | 1 | 2 | 0.5 | 4 | 1 |
| *Темата включва следните въпроси: 1. Характеристика на отчетния обект 2. Отчитане на основния банков капитал  3. Отчитане на резервите 4. Отчитане на финансовия резултат на търговските банки* |
| **${temi#3}Тема III Отчитане на привлечения капитал в банките** | 6 | 2 | 3 | 1 | 6 | 2 |
| *Темата включва следните въпроси: 1. Характеристика на отчетния обект 2. Отчитане на привлечените средства по сметки на клиенти 2.1. Отчитане на привлечените средства по депозитни сметки 2.2. Отчитане на привлечените средства по разплащателни и други сметки 3. Отчитане на получените заеми и дългове 4. Отчитане на банковите облигационни заеми (емисията на дългови финансови инструменти)* |
| **${temi#4}Тема IV Отчитане на емисионно-касовите операции в банките** | 6 | 2 | 3 | 1 | 6 | 2 |
| *Темата включва следните въпроси: 1. Характеристика на емисионната дейност на БНБ и отчитане на емисионните операции 2. Отчитане движението на налични парични средства в банковата система 2.1. Отчитане на паричните потоци между звената на БНБ 2.2. Отчитане на наличните парични потоци между БНБ и търговските банки 2.3. Отчитане на наличните парични потоци между звена на една търговска банка  2.4. Отчитане на наличните парични потоци между звена на различни търговски банки 3. Отчитане на касовите операции в банките 3.1. Характеристика на касовите операции като обект на счетоводно отчитане 3.2. Отчитане на левовите касови операции 3.3. Отчитане на валутните касови операции* |
| **${temi#5}Тема V Отчитане на финансовите активи на банките** | 4 | 1 | 2 | 0.5 | 4 | 1 |
| *Темата включва следните въпроси: 1. Същност и видове финансови активи 2. Инвестиции в дъщерни, асоциирани и съвместни предприятия 2.1. Характеристика на отчетния обект 2.2. Отчитането на инвестициите в дъщерни, асоциирани и съвместни предприятия 3. Финансови активи, отчитани по реда на МСФО 9 3.1. Характеристика на отчетния обект 3.2. Отчитане на финансовите активи* |
| **${temi#6}Тема VІ Отчитане на предоставените кредити** | 4 | 2 | 2 | 1 | 4 | 2 |
| *Темата включва следните въпроси: 1. Характеристика на банковия кредит като обектна счетоводно отчитане 2. Етапи на кредитния процес и счетоводното им отчитане 2.1. Проучвателен етап 2.2. Етап на разрешаване и правно (договорно) осигуряване на кредитната сделка 2.3. Етап на усвояване на кредита 2.4. Етап на управление и контрол 2.5. Етап на прекратяване на кредитното отношение* |
| **${temi#7}Тема VІІ Отчитане на безналичните разплащания в страната** | 6 | 2 | 3 | 1 | 6 | 2 |
| *Темата включва следните въпроси: 1. Теоретическа същност на безналичните разплащателни операции 2. Нормативна уредба за безналичните разплащания 3. Платежни системи 4. Отчитане на плащанията между банките 5. Форми на безналични плащания 5.1. Организация на разплащателния процес и счетоводно отчитане на платежните операции с използване на кредитен превод 5.2. Организация на разплащплащателния процес и счетоводно отчитане на платежните операции с използване на директен дебит 5.3. Организация на разплащателния процес и счетоводно отчитане изпълнението на платежни операции чрез банкови платежни карти 5.4. Организация на разплащателния процес и счетоводно отчитане на разплащанията с акредитиви 5.4.1. Организация на разплащателния процес и счетоводно отчитане на разплащанията с акредитиви с покритие 5.4.2. Организация на разплащателния процес и счетоводно отчитане на разплащанията с акредитиви без покритие* |
| **${temi#8}Тема VIII Отчитане на презграничните преводи** | 6 | 2 | 3 | 1 | 6 | 2 |
| *Темата включва следните въпроси: 1. Характеристика и особености при отчитането на презграничните преводи  2. Разплащания чрез SEPA платежни инструменти 3. Организация на разплащателния процес и отчитане на презграничните плащанията с кредитен превод 4. Организация на разплащателния процес и отчитане на презграничните плащанията с документарно инкасо 5. Организация на разплащателния процес и отчитане на презграничните плащанията с документарни акредитиви 5.1. Организация на разплащателния процес и счетоводно отчитане на презграничните плащания с акредитиви с покритие 5.2. Организация на разплащателния процес и счетоводно отчитане на презграничните плащания с акредитиви без покритие* |
| **${temi#9}Тема IХ Отчитане на разходите в банките** | 2 | 1 | 1 | 0.5 | 2 | 1 |
| *Темата включва следните въпроси: 1. Характеристика на разходите като обект на счетоводно отчитане 2. Отчитане на финансовите разходи 2.1. Отчитане на разходите за лихви 2.2. Отчитане на разходите от операции и последващи оценки на финансови активи и инструменти 2.3. Отчитане на разходите от валутни операции и валутни преоценки 2.4. Отчитане на другите финансови разходи 3. Отчитане на разходите по икономически елементи в банките (административно-стопанските разходи) 4. Отчитане на разходите за бъдещи периоди* |
| **${temi#10}Тема Х Отчитане на приходите в банките** | 2 | 1 | 1 | 0.5 | 2 | 1 |
| *Темата включва следните въпроси: 1. Характеристика на приходите като обект на счетоводно отчитане 2. Отчитане на финансовите приходи 2.1. Отчитане на приходите от лихви 2.2. Отчитане на приходите от съучастия 2.3. Отчитане на приходите от операции и последващи оценки на финансови активи и инструменти 2.4. Отчитане на приходите от валутни операции и валутни преоценки 2.5. Отчитане на другите финансови приходи 3. Отчитане на приходите от продажби и другите приходи в банките 4. Отчитане на приходите за бъдещи периоди* |
| **${temi\_sum#1}Общо:** | **42** | **14** | **21** | **7** | **42** | **14** |

**V. ИЗПОЛЗВАНИ УЧЕБНО-ТЕХНИЧЕСКИ СРЕДСТВА**

|  |  |  |
| --- | --- | --- |
| **Наименование на**  **Учебно-техническото средство** | **Използвани учебно-технически средства по вид на занятията** | |
| **Лекции** | **Семинарни**  **занятия** |
| 1. Мултимедийни системи за презентиране | X | X |
| 2. Интернет | X | X |
| 3. Специализирани програмни продукти: |  |  |
| 3.1 | X | X |

**VI. ПреПОРЪЧИТЕЛНИ МАТЕРИАЛИ И НОРМАТИВНИ ИЗТОЧНИЦИ**

**6.1. Основна литература**

|  |
| --- |
| 1. Ималова, Диана. Банково счетоводство / Диана Ималова . - Свищов : АИ Ценов, 2016 . - 440 с. ISBN 978-954-23-1104-1 |
| 2. Стоянов, Стоян Димитров и др. Банково счетоводство / Стоян Димитров Стоянов, Снежана Александрова Башева, Даниела Милчова Фесчиян . - 3. прераб. и доп. изд. . - София : Унив. изд. Стопанство, 2012 . - 335 с. SBN 978-954-644-359-5 |
| 3. Ималова, Диана и др. Банково счетоводство : [Учебно-методическо пособие] / Диана Ималова, Валерий Александров, Венцислав Вечев. - 2. прераб. и доп. изд. . - Свищов : АИ Ценов, 2013 . - 228 с. ISBN 978-954-23-0940-6 |
| 4. Stoyanov, Stoyan et al. Bank accounting / Stoyan Stoyanov, Daniela Milchova Feschian, Liliya Rangelova . - Sofia : Unwe publishing complex, 2012 . - 275 p. ISBN 978-954-644-381-6 |
| 5. Фофанов, Владимир Акимович. Банковский учет и аудит / Владимир Акимович Фофанов . - Москва : Дашков и К, 2014 . - 416 с. ISBN 978-5-394-00962-4 |

**6.2. Допълнителна литература**

|  |
| --- |
| 1. Наръчник по банково счетоводство, С., ЦУ на БНБ, КУБС, 1993 |
| 2. Списание „Счетоводство плюс Данъци, Социални отношения” |
| 3. Списание „Счетоводна политика” |
| 4. Списание „Български законник” |
| 5. Списание "Актив" |

**6.3. Нормативни документи**

|  |
| --- |
| 1. Международни стандарти за финансово отчитане |
| 2. Закон за счетоводството |
| 3. Закон за Българската народна банка |
| 4. Закон за кредитните институции |
| 5. Закон за платежните услуги и платежните системи |
| 6. Търговски закон |
| 7. Наредба № 3 на БНБ от 18 април 2018 г. за условията и реда за откриване на платежни сметки, за изпълнение на платежни операции и за използване на платежни инструменти |
| 8. Наредба № 13 на БНБ от 18 август 2016 г. за прилагането на международен номер на банкова сметка и за БАЕ кодове |
| 9. Наредба № 16 на БНБ от 29 март 2018 г. за издаване на лицензи и одобрения, за вписване в регистъра по чл. 19 от Закона за платежните услуги и платежните системи и за изискванията към дейността на операторите на платежни системи с окончателност на сетълмента |

**6.4. Интернет ресурси**

|  |
| --- |
| 1. http://www.bnb.bg |
| 2. http://www.ifrs.org |

Съставил/и/:

|  |
| --- |
| …………………………………  ${authors#1}(доц. д-р Диана Ималова) |

Ръководител катедра:

|  |  |
| --- | --- |
| …………………………………  (доц. д-р Галина Чиприянова) |  |